  Майя Бывальцева Ижкарын «Культура» йӧскалык ӵектос улсын Удмуртиысь йӧскалык лыдӟиськоннилэсь юртсэ быдэсак выльдон ужъёс йылпумъясько. Со сярысь элькунысь лулчеберетъя министр Владимир Соловьёв «ВКонтакте» мерлыко вотэсысь бамаз 12-тӥ толшоре ивортӥз. Контрактэн пусъемъя тупатъян ужъёсты таяз арын южтолэзе йылпумъяны малпаськом. Йӧскалык лыдӟиськонниез усьтон элькунын вань улӥсьёс понна кема возьмам ужрад луоз! Владимир Соловьёв, Удмуртиысь лулчеберетъя министрМинистрлэн кылъёсызъя, кылемын на пушсэ тупатон ужъёс, ужан тӥрлык басьтон но пуктон-лэзён. Тодэ вайытом, йӧскалык лыдӟетъюртэз быдэсак выльдонлы оглом 482 миллион миллион 400 сюрс манет висъязы. 2020-тӥ арын «Культура» йӧскалык ӵектос улсын федерация  100 миллион манет сётӥз. Лэсьтӥськисьёс лыдӟиськоннилэн юртаз 2019-тӥ арын пыризы.  Ватсалом, лыдӟетъюртэз Ижкарысь Советской урамын 1958-тӥ арын тулыспалэ усьтӥзы. 2011-тӥ арын кышкыттэмлыкъя куронъёслы тупамтэен валче юртэз ворсазы Тегъёс: Ижкар лыдӟиськонни Удмуртия тупатъянужъёс ВладимирСоловьёв лэсьтськон Йӧскалыклыдӟетъюрт  